امریکا قوشمه ایالتلری نینگ افغانستان بوییچه خاص نماینده سی زلمی خلیلزاد, افغانستان جمهوررئیسی محمد اشرف غنی بیلن اوچره شدی.
جمهوررئیسلیک تامانیدن بیریلگن بیاناتده, اوشبو اوچره شووده, طالبان بیلن تینچلیک مذاکره لری نینگ باشله نیشی و آتشکیسین باره سیده بحث ایتیلگن لیگی بیلدیریلدی.
عینی دمده اوشبو اوچره شوو دایره سیده طالبان نینگ خارجده گی مرکز لری نینگ یوق ایتیلیشی باره سیده هم سوز یوریتیلگن لیگی بیلدیریلدی.
امریکا قوشمه ایالت لری دولت رهبری دونالد ترامپ, امریکا بیلن طالبان اورته سیده 2018- ییل دسامبر آیی دن بیری دوام ایتیب کیلگن مذاکره لر نی, 5 دسامبر کونی افغانستان ده امریکا لیک حربی لر گه قرشی بیر هجوم اویوشتیریلیشی آرتیدن توخته تیب قویگن ایدی.
مذاکره لرنینگ معطل قیلینیب قویلیشی آرتیدن طالبان گروهی روسیه پایتختی مسکو گه بیر هیئت یوبارگن ایدی.
جمهوررئیس اشرف غنی باشچیلیگی ده گی حکومت اوچون کتته بیر تهدید دن عبارت طالبان گروهی افغانستان نینگ بعضی منطقه لرینی کنترول ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
